
Grozījums Ministru kabineta 2022. gada 13. decembra noteikumos Nr. 781 "Noteikumi par ražotāja paplašinātās atbildības sistēmas izveidi un piemērošanu plastmasu saturošiem izstrādājumiem"
Izdoti saskaņā ar Plastmasu saturošu izstrādājumu patēriņa samazināšanas likuma 10. panta otro daļu, 10. panta ceturtās daļas 4. punktu un 10. panta septīto daļu
· Izdarīt Ministru kabineta 2022. gada 13. decembra noteikumos Nr. 781 "Noteikumi par ražotāja paplašinātās atbildības sistēmas izveidi un piemērošanu plastmasu saturošiem izstrādājumiem" (Latvijas Vēstnesis, 2022, 243. nr.) šādu grozījumu:
· 1. Izteikt 5. punktu šādā redakcijā:
· "5. Lai nodrošinātu ražotāja paplašinātās atbildības sistēmas darbību:
· 5.1. apsaimniekotājs slēdz ar ražotāju, kurš atbilst likumā minētajam terminam, līgumu par savstarpēju dalību (turpmāk – līgums starp apsaimniekotāju un ražotāju);
· 5.2. apsaimniekotājs, kurš apsaimnieko mitro salvešu, balonu vai tabakas izstrādājumu ar filtriem atkritumus, slēdz ar visām Latvijas Republikas pašvaldībām vai pašvaldības deleģētām personām līgumu par ražotāja paplašinātās atbildības sistēmas īstenošanu (turpmāk – līgums starp apsaimniekotāju un pašvaldību);
· 5.3. apsaimniekotājs, kurš apsaimnieko plastmasu saturošus zvejas rīku atkritumus, slēdz ar Latvijas Republikas piekrastes pašvaldībām vai to deleģētām personām līgumu starp apsaimniekotāju un pašvaldību."

